Modeller vedr. kapitaludvidelse - Karup Lufthavn
Karup Lufthavn ejes af følgende kommuner igennem et andelsselskab med begrænset ansvar (Karup Lufthavn a.m.b.a.): Herning, Holstebro, Ikast-Brande, Lemvig, Ringkøbing-Skjern, Silkeborg, Skive, Struer og Viborg. Den daglige ledelse varetages af et forretningsudvalg, som består af følgende medlemmer: byrådsmedlem Arne Lægaard, Holstebro Kommune (formand), borgmester Carsten Kissmeyer, Ikast-Brande Kommune (næstformand), byrådsmedlem Finn Stengel Petersen, Herning Kommune, borgmester Søren Pape Poulsen, Viborg Kommune og koncernchef Ove Kloch, Hedeselskabet, Viborg. Bestyrelsen i Karup Lufthavn består ud over forretningsudvalgets medlemmer af følgende repræsentanter: byrådsmedlem Jens Kirkeby, Herning Kommune, byrådsmedlem Christian Hæsum, Herning Kommune, borgmester H.C. Østerby, Holstebro Kommune, borgmester Erik Flyvholm, Lemvig Kommune, borgmester Iver Enevoldsen, Ringkøbing - Skjern Kommune, borgmester Hanne Bæk Olsen, Silkeborg Kommune, byrådsmedlem Frede Frandsen, Skive Kommune og borgmester Niels Viggo Lynghøj Christensen, Struer Kommune. Udviklingen i antallet af passagerer i Karup Lufthavn har de seneste år varieret meget. Stigningen fra 2009 til 2010 skyldes, at Cimber Sterling og Norwegian Airshuttle på daværende tidspunkt begge fløj fra Karup til København, og at prisniveauet på grund af konkurrencen dermed faldt. Passagertal: 2006 2007 2008 2009 2010 2011 2012 2013 Afgående 99.098 103.480 93.886 78.286 150.975 138.895 85.000 98.000 Charter/Taxi 3.895 4.362 4.897 3.820 3210 3.896 3.000 3.000 Som det fremgår af de estimerede passagertal for 2012 og 2013 så sker der et betydeligt fald i antallet af passagerer. 2006 2007 2008 2009 2010 2011 2012 2013 Årets resultat 776 651 470 -1.273 3.703 -281 -2.723 -100 Egenkapital 18.690 19.341 19.811 18.538 22.241 21.960 19.237 19.137 Faldet i passagerantallet betyder, at Karup Lufthavn forventer et underskud på i alt 2,7 mio. kr. for 2012. Forretningsudvalget for Karup Lufthavn ønsker at Midtjylland fortsat skal have en indenrigslufthavn, som kan sikre en hurtig og smidig transport til København og videre ud i verden. På baggrund heraf er der gennemført en markedsundersøgelse blandt lufthavnens kernekunder, for at finde ud af, om der også er opbakning til en midtjysk lufthavn fra erhvervslivets side. 88 virksomheder og organisationer, som er superbrugere af Karup Lufthavn, er blevet spurgt om Karup Lufthavns betydning, om frekvensen af flyvninger samt tidspunkterne for flyvninger. 54 virksomheder/ organisationer har besvaret spørgeskemaet. Brugerne ønsker fortsat at Karup Lufthavn eksisterer – den er vigtig for erhvervslivet. Den generelle kommentar har været, at der er behov for flere afgange fra Karup om morgenen/tidlig formiddag og flere afgange fra København mod Karup om eftermiddagen/aftenen. Der sker et fravalg af Karup Lufthavn på grund af denne manglende fleksibilitet. Karup Lufthavn arbejder aktivt på at få flere flyvninger til/fra Karup, og er i løbende dialog med forskellige flyselskaber herom. Der er forskellige scenarier for, hvordan disse sonderinger kan ende: to flyselskaber kan beflyve ruten samtidig, der kan blive sat mindre fly ind på strækningen, som så flyver flere gange end de hidtidig 4 afgange etc. Målet er at øge frekvensen til 6-7 daglige flyvninger, som i højere grad dækker passagernes ønsker. For at gøre det mere attraktivt for flyselskaber at flyve ruten Karup-København er det lufthavnens vurdering, at det for en periode bliver nødvendigt at nedsætte taksterne over for flyselskaberne. Hvis flere flyselskaber beflyver ruten vil disse skulle have de samme vilkår, og dermed også den samme takst for at sikre lige konkurrencevilkår. En nedsættelse af lufthavnstaksterne vil betyde et fald i indtægterne og dermed et øget underskud. Hertil skal bemærkes, at lufthavnens egenkapital står bundet i bygninger. Når forretningsudvalget vurderer en række forskellige scenarier for de fremtidige flyvninger, så vurderes det, at der er behov for en kapitaludvidelse fra ejerkommunerne på i alt 10 mio. kr. for at lufthavnen kan overleve – heraf skal halvdelen udbetales til Karup Lufthavn nu, mens de resterende 5 mio. kr. skal stilles i garanti af ejerkommunerne. Ved fordelingen af de 10 mio. kr. kan man anvende forskellige fordelinger. Man kan bruge ejerandele, befolkningstal eller en kombination af disse. Model 1: Ejerandelene i Karup Lufthavn er meget forskelligt fordelt på kommunerne – også set i forhold til indbyggertal. Herning Kommune er storaktionær med knap 28 pct. af aktierne. Viborg Kommune, som er hjemkommune for Karup Lufthavn, har til gengæld kun 12,57 pct. af aktierne. Andelshavere % andel Beløb i kr. Herning 27,98 2.798.000 Holstebro 18,56 1.856.000 Ikast – Brande 9,32 932.000 Lemvig 3,67 367.000 Ringkøbing – Skjern 7,32 732.000 Silkeborg 7 700.000 Skive 8 800.000 Struer 5,58 558.000 Viborg 12,57 1.257.000 I alt 100 10.000.000 Model 2: Ses fordelingen ud fra en indbyggermæssig betragtning, giver det følgende resultat: Andelshavere Indbyggere Beløb i kr. Herning 86.464 1.674.089 Holstebro 57.299 1.109.405 Ikast – Brande 40.606 786.201 Lemvig 21.310 412.597 Ringkøbing – Skjern 57.781 1.118.737 Silkeborg 89.334 1.729.657 Skive 47.508 919.835 Struer 22.082 427.545 Viborg 94.100 1.821.934 I alt 516.484 10.000.000 Som det ses af ovenstående to beregninger, giver fordelingsnøglerne vidt forskellige beløb for de involverede kommuner. Model 3: En tredje fordelingsberegning kan være, at halvdelen af kapitalindskuddet beregnes ud fra ejerandele og halvdelen betales ud fra befolkningstal. Denne kombinationsløsning giver følgende resultat: Andelshavere % andel Beløb i kr. Indbyggere Beløb i kr. Beløb i alt Herning 27,98 1.399.000 86.464 837.044 2.236.044 Holstebro 18,56 928.000 57.299 554.703 1.482.703 Ikast – Brande 9,32 466.000 40.606 393.100 859.100 Lemvig 3,67 183.500 21.310 206.299 389.799 Ringkøbing – Skjern 7,32 366.000 57.781 559.369 925.369 Silkeborg 7 350.000 89.334 864.828 1.214.828 Skive 8 400.000 47.508 459.917 859.917 Struer 5,58 279.000 22.082 213.772 492.772 Viborg 12,57 628.500 94.100 910.967 1.539.467 I alt 100 5.000.000 516.484 5.000.000 10.000.000 Model 4: En fjerde model er også mulig. Viborgs borgmester har tilkendegivet, at ville indstille til Byrådet, at kommunen vil betale en større andel, end det som ovenstående beregninger giver anledning til. Derfor foreslår formanden og næstformanden i Karup Lufthavns forretningsudvalg følgende fordeling, der tager udgangspunkt i ejerandelene, men hvor der foretages en korrektion i forhold til Viborg og Herning kommuner, sådan at Herning og Viborg kommuner betaler en lige så stor andel af de 10 mio. kr. Denne korrektion betyder, at Viborg og Herning kommuner hver betaler 20,3 pct. Andelshavere % andel Beløb i kr. Alternativ udregningsprocent Den foreslåede fordeling Herning 27,98 2.798.000 20,275 2.027.500 Holstebro 18,56 1.856.000 18,56 1.856.000 Ikast – Brande 9,32 932.000 9,32 932.000 Lemvig 3,67 367.000 3,67 367.000 Ringkøbing – Skjern 7,32 732.000 7,32 732.000 Silkeborg 7 700.000 7 700.000 Skive 8 800.000 8 800.000 Struer 5,58 558.000 5,58 558.000 Viborg 12,57 1.257.000 20,275 2.027.500 I alt 100 10.000.000 100 10.000.000 Viborgs borgmester har tilkendegivet, at ville indstille til Byrådet, at kommunen vil bidrage med det beløb, som står anført i tabellen ovenfor. De øvrige kommuner betaler fortsat det beløb, som svarer til deres ejerandele. I nedenstående tabel er de fire fordelingsnøgler samlet i én tabel. Andelshavere Ejerandele Befolkningstal 50 % ejerandel + 50 % befolkningstal Den af formand og næstformand i forretningsudvalget foreslåede fordeling Model 1 Model 2 Model 3 Model 4 Herning 2.798.000 1.674.089 2.236.044 2.027.500 Holstebro 1.856.000 1.109.405 1.482.703 1.856.000 Ikast – Brande 932.000 786.201 859.100 932.000 Lemvig 367.000 412.597 389.799 367.000 Ringkøbing – Skjern 732.000 1.118.737 925.369 732.000 Silkeborg 700.000 1.729.657 1.214.828 700.000 Skive 800.000 919.835 859.917 800.000 Struer 558.000 427.545 492.772 558.000 Viborg 1.257.000 1.821.934 1.539.467 2.027.500 I alt 10.000.000 10.000.000 10.000.000 10.000.000 Det betyder for Ikast-Brande Kommunes vedkommende at 466.000 kr. skal udbetales til Karup Lufthavn nu, mens de resterende 466.000 kr. stilles som garanti i forhold til et eventuelt senere behov. Garantien løber i 10 år, det vil sige til udgangen af 2022. Parallelt med kapitaludvidelsen vil Karup Lufthavn arbejde med følgende tiltag: Flere flyvninger fra/til Karup Lufthavn En øget markedsføring af Midtjylland i København. Lufthavnen er i dialog med Københavns Lufthavn og de midtjyske turistbureauer omkring markedsføring af forskellige pakkerejser/-weekender. Der tages kontakt til Visit Denmark Bagage-gennemtjek. I dag kan en passager fra Karup Lufthavn ikke checke sin bagage ind helt til endedestinationen, idet Norwegian Airshuttle ikke har en sådan aftale med de øvrige flyselskaber. Der arbejdes intensivt på en løsning af denne udfordring Undersøge om den offentlige transport til/fra Karup Lufthavn kan forbedres
Budgetmæssige konsekvenser Hvis Ikast-Brande Kommunes andel på 932.000 kr. bevilges fra Byrådets pulje er der ingen budgetmæssige konsekvenser.